આશ્ચર્યની વાત તો એ છે કે, આ કંપનીની દગાબાજીનો ભોગ બનનાર મોટા ભાગના લોકો સુશિક્ષિત છે. કંપનીએ આઇટી, માડિયા પ્રોફેશનલ્સ અને ડોક્ટરો સુદ્ધાંને પણ શિકાર બનાવ્યા છે. ગ્રાહકોનો વિશ્વાસ જીતવા માટે કંપનીએ પોતાના એકાઉન્ટમાં પૈસા જમા કરાવડાવ્યા અને થોડા પૈસા ગ્રાહકોના એકાઉન્ટમાં પણ મૂક્યા. થોડા સમય બાદ કંપનીએ અચાનક જ ગ્રાહકોને પૈસા આપવાનું બંધ કરી દીધું હતું, પરંતુ જ્યારે તેમને લાગ્યું કે ગ્રાહકોને થોડા પૈસા આપીને તેમને વધારે ફાયદો થાય છે, તો તેમણે વધુ લોકોને ફસાવવા માટે ફરી પેમેન્ટ કરવાનું શરૂ કરી દીધું.